Boek: Nimmermeer | Maroela Media
Jessica Townsend, vertaal deur Jaco Jacobs
ŉ Asemrowende en bekoorlike nuwe reeks oor ŉ vervloekte meisie wat die dood vryspring en haarself in ŉ toweragtige nuwe wêreld bevind, maar dan meer beproef word as wat sy in haar wildste drome sou kon glo . . .
Morrigan Crow is vervloek. Bestem om op haar 11de verjaardag te sterf. Maar toe die klok middernag slaan, word sy deur ŉ merkwaardige man genaamd Jupiter Noord weggevoer na die geheime stad Nimmermeer. Daar word sy genooi om by die Wondergenootskap aan te sluit. ŉ Lewe vol misterie en towerkrag wag op haar – mits sy vier onmoontlike proewe kan baasraak, met behulp van ŉ uitsonderlike talent. ŉ Talent waaroor sy nie beskik nie . . .
Hierdie wonderlike vertaling deur die meesterlike Jaco Jacobs, bring hierdie sensasionele internasionale treffer nou ook na ŉ Afrikaanse gehoor!
Vir kinders in die ouderdomsgroep 10 tot 12.
Jessica Townsend woon in Queensland. Sy is gefassineer met publieke vervoer, antieke stede, hotelle, operasangers, Halloween, geheime organisasies en reuse-katte – en al hierdie dinge het toevallig ook ŉ plek gevind in haar bekroonde eerste boek Nevermoor: The Trials of Morrigan Crow. Die langverwagte opvolg, Wundersmith, het ook pas verskyn.